ภัตตาคารชั้นนำของนิวยอร์กเตรียมเปิดกิจการหลังโควิด ด้วย 'เมนูไร้เนื้อสัตว์'
If one of the best restaurants in the world takes meat off the menu, will other restaurants do the same thing? 
ภัตตาคารอันดับต้นๆของโลก Eleven Madison Park ที่มหานครนิวยอร์ก เป็นจุดหมายที่นักชิมอาหารจากเชฟฝีมือเลิศต่างหมายปองจะมาเยือน และยอมสู้ราคาที่สูงระดับ 30,000 บาทสำหรับลูกค้าสองคนต่อหนึ่งมื้อ Eleven Madison Park ต้องปิดตัวลงชั่วคราวเนื่องจากการระบาดของโคโรนาไวรัสตั้งแต่ปีที่เเล้ว แต่จะกลับมาเปิดอีกครั้งวันที่ 10 มิถุนายนนี้ การเปิดตัวในเดือนหน้าจะมาพร้อมกับความแปลกใหม่ สมกับการที่ Eleven Madison Park เป็นหนึ่งในภัตตาคารราว 130 แห่งทั่วโลกที่เคยได้รับดาวรับประกันความอร่อย "มิเชลลินสตาร์" มากถึงสามดวง และลูกค้าที่ถามหาชีส หรือเนย ที่ภัตตาคารของเขาก็ย่อมจะผิดหวังด้วย อย่างไรก็ตามเเดเนียล ฮัมม์อนุญาตที่เสิร์ฟนมและน้ำผึ้งเคียงข้างกาแฟและชาได้ สำหรับสาเหตุที่ต้องการสร้างความเปลี่ยนแปลง เขากล่าวว่า ตลอดเวลาที่ผ่านมา มนุษย์บริโภคเนื้อสัตว์ ในวิถีทางที่ไม่ก่อให้เกิดความยั่งยืน เนวิน มาร์เทลล์ นักเขียนเรื่องราวเกี่ยวกับอาหาร ซึ่งอยู่ที่กรุงวอชิงตันกล่าวว่า ที่ผ่านมา ภัตตาคาร Eleven Madison Park มักสร้างความเเปลกใหม่ให้กับวงการเสมอๆ เขาไม่คิดว่า การนำเสนออาหารที่ไม่มีเนื้อสัตว์เป็นเครื่องปรุงจะเป็นความเสี่ยงต่อ Eleven Madison Park เพราะภัตตาคารเเห่งนี้มีชื่อเสียงดึงดูดลูกค้าที่เเข็งเเกร่ง นักเขียนผู้นี้บอกว่า ในขณะเดียวกันเพื่อนร่วมวงการเชฟ ไฮดาร์ คารูม แห่งร้าน Chloe ที่กรุงวอชิงตัน กล่าวว่าความนิยมในอาหารที่ใช้พืชผักเป็นส่วนประกอบกำลังเพิ่มขึ้น และภัตตาคาร Chloe ก็ได้เพิ่มอาหารประเภทนี้ในเมนูสำหรับลูกค้าในช่วงที่ผ่านมา เเจ้งว่าการเปลี่ยนแปลงนี้ถือเป็นความพยายามที่จะสนับสนุนแนวทางการทำอาหารที่ยั่งยืน เพราะหากเปรียบเทียบกับเนื้อสัตว์ชนิดอื่นๆ โลกได้รับก๊าซเรือนกระจกจากการเลี้ยงวัวมากที่สุด ข้อมูลนี้ได้รับการยืนยันจาก นักวิจัยที่มหาวิทยาลัย Tulane ที่เมืองนิวออร์ลีนส์ ที่ระบุเมื่อสองปีก่อนในการศึกษาว่า การผลิตอาหารเป็นสาเหตุของก๊าซเรือนกระจกร้อยละ 25 ของโลก นักวิจัยบอกด้วยว่าถ้าคนอเมริกันเปลี่ยนมาบริโภคเนื้อไก่เเทนเนื้อวัวหนึ่งมื้อต่อวัน จะสามารถลดมลพิษต่อโลกได้ราวครึ่งหนึ่งเลยทีเดียว